Темски ръкопис
Темският ръкопис е сборник със слова от 1764 година. Ръкописът е съставен от пиротчанина йеромонах Кирил Живкович в манастира „Свети Георги“ край село Темска, Пиротско, днес Сърбия. Заглавието на ръкописа е Из душевного обреда в’ неделных днех слова избрана. На прости язык болгарскій. Завършен е на 13 юли 1764 година.

В Темския ръкопис в 232 листа са включени 34 слова. Основата на езика на ръкописа е българска и църковнославянска с руски и сръбски влияния. Ръкописът е паметник, отразяващ и състоянието на преходните български у-говори (известни и като Белоградчишко-трънски или торлашки диалекти) през средата на XVIII век.

Днес Темският ръкопис се съхранява в Библиотеката на Матица Сръбска в Нови Сад под № PP 169.

Бележки

Литература 
 Василев, В.П. Темският ръкопис – български езиков паметник от 1764 г., Paleobulgarica, IX (1986), кн. 1, с. 49 – 72.
 Василев, В.П. За диалектната основа на един ръкопис от 18 век, в: Българският език през ХХ век, София 2001, с. 280 – 283.

Български ръкописи
Извори за българската история
История на Пирот
История на Нови Сад
ръкопис
Култура в Пирот
Култура в Нови Сад
Матица сръбска